|  |
| --- |
| Mødedato: 23. februar 2018  Mødested: Rektoratets mødelokale  Møde i Udvalget for Uddannelse |

|  |
| --- |
| Medlemmer: Berit Eika (formand), Finn Borchsenius (ST), Charlotte Ringsted (HE), Niels Overgaard Lehmann (AR) og Per Andersen (BSS)  Sekretariatsunderstøttelse: Lajla Johansen, Bente Lynge Hannestad  Øvrige: Kristian Thorn  Gæster: Camilla Schrøder (punkt 3), Lone Urbak (punkt 4), Kurt Bøge (punkt 5) og Peter Bruun (punkt 5)  Afbud: Kirsten Brusgård og Niels Overgaard Lehmann |

# Godkendelse af dagsorden og referat

Dagsorden og referat blev godkendt.

# Prioritering af kandidater til Jubilæumsfondens Pædagogiske Hæderspris til Universitetsledelsen Punktet er lukket. Udvalget glædede sig over, at det er muligt for fakulteterne at stille med så stærke kandidater til prisen. Udvalget indstiller én kandidat til Jubilæumsfondens Pædagogiske Hæderspris til Universitetsledelsen.

# KOT-Kommunikationsplan i relation til ansøgningsfrist via kvote 2 Kommunikationsmedarbejder Camilla Schrøder fremlagde kommunikationsplanen, hvori mål, budskaber, medier/platforme, timing, talspersoner samt koordinering mellem fakulteterne i forbindelse med ansøgningsfristen via kvote 2 indgår.

# Kommunikationsplanen blev tiltrådt med få ændringer ift. opmærksomhedspunkter, som Kommunikation og Presse tager højde for i udarbejdelse af pressemateriale og forberedelsen af, hvilke spørgsmål der kan indkomme fra medierne i forbindelse med kvote 2-ansøgningsfristen.

# Det forventes, at medierne vil have fokus på supplerende optageformer – herunder testbaseret optag. Her vil AU henlede fokus på det testbaserede optag på ST, som indføres i år på tre uddannelser.

# Kommunikationsafdelingen skærper og retter hovedbudskaber til med fokus på, at kvote 2 er en mulighed for, at ansøgere med lavere karaktergennemsnit, men med motivation, vilje og evne, har mulighed for at blive optaget.

# Drøftelse af AU’s kvote 2-optag

# Bilag til punktet er lukkede. UFU nedsatte den 27. november 2017 en administrativ arbejdsgruppe, der skulle kortlægge AU’s kvote 2-optag set fra ansøgernes perspektiv for at skabe mere sammenhængende og transparente veje til optagelse på AU. Lone Urbak fremlagde kortlægningen. Udvalget kvitterede for, at det er en god kortlægning, der tydeliggør, at optagelsen på AU og nationalt er præget af stor variation, som kan være svært overskueligt for ansøgerne. Det taler for et nationalt samarbejde på tværs af universiteter, og KRTH bemærkede, at ministeriet også er meget opmærksomme på dette.

# FB bemærkede, at man kan kigge mod Sverige og lade sig inspirere af deres model for optagelse. Udvalget drøftede kortlægningen, og deres udgangspunkt er, at der i højere grad skal anlægges et *ansøgerperspektiv*. Ligeledes ser udvalget et behov for, at man udbreder drøftelsen til fakulteterne, og at man nationalt også viderefører drøftelsen. LU bemærkede, at ud af over 13.000 ansøgninger blev 762 optaget i kvote 2, og det er derfor også en overvejelse, hvor mange ressourcer der skal bruges på at administrere kvote 2. Udvalget ønsker, at man nærmer sig en fælles formulering af kvote 2-kriterier, og AU Uddannelse vil begynde med at se på kriteriet om karakter i udvalgte fag, og fremlægge et forslag til fælles formulering for UFU. Næste skridt kan blive et forsøg på harmonisering af et kriterium om pointgivende aktiviteter

# Digitaliseringsstrategi – status til Universitetsledelsen Udvalget modtog en status på digitaliseringsstrategien med henblik på efterfølgende orientering af Universitetsledelsen.

# Kurt Bøge gennemgik digitaliseringen af studieadministrationen med udgangspunkt i kausalitetstræet med fokus på status på blandt andet workzone, den papirløse administration og indsatser rettet mod studerende. Endvidere redegjorde han for et nyt studieadministrativt system, hvilket vil berøre andre eksisterende studiesystemer.

# Peter Bruun gennemgik kort struktur i den samlede plan (roadmap) for at realisere digitaliseringsstrategien på uddannelsesområdets tre temaer: 3. EDU IT, 4. Studenterrekruttering og 5. Digitalt landskab for de studerende.

# Udvalget tiltrådte indstillingen med et revideret forslag ift. roadmap for tema 3, hvor lokale og learning analytics ikke indgår som selvstændige indsatser (revideret roadmap vedlagt referatet som bilag). AU IT vil rette delmål til efter udvalgets anvisninger.

# Udvalget drøftede kort, hvad der skal til for, at udvalget fremadrettet kan varetage opgaven med løbende opfølgning på realisering af mål og delmål for ”Uddannelse”. Her blev særlig fremhævet, at udvalget skal behandle dette i god tid så resultatet bliver et retvisende billede. Tema 3 EDU IT vil fra næste år blive kvalificeret af det pågående projekt, og de to andre temaer, der hidrører administrative systemer, blive varetaget af AU UDD samt AU IT.

# Planlægningssystemet KRTH gav en status for indførelse af fælles undervisnings- og eksamensplanlægningssystem. Leverandøren har vist sig at være god – også til at varetage den rådgivende funktion. Da AU nu kommer til at køre med ét planlægningssystem, vil der være et langt bedre indblik og overblik end hidtidigt, hvilket udvalget er tilfredse med. Udvalget drøftede kort de otte principper: Optimeringshensynet er ikke så tydeligt, som det kunne være, dog er det kapslet ind i punkt 1. Punkt 5 bør reformuleres til ”Det tilstræbes at anvende ydertimerne mindst muligt”.

# Udvalget tog status for implementeringen af planlægningssystemet til efterretning.

# Endelig godkendelse af Fremdrift II-rapport På møde den 14. december 2017 blev udvalget forelagt en status på effekterne af Fremdriftsreformen indtil nu. Rapporten er blevet justeret, og udvalget tog rapporten til efterretning.

# Kommende møder Udvalget gennemgik dagsordener for kommende møder. Møde 19. marts: Punkt 2 ”Drøftelse med studenterrepræsentanterne i bestyrelsen vedr. studienævnenes arbejde” tildeles ti ekstra minutter, og prodekanerne forbereder sig til mødet med at indhente viden om status på justeringer og udvikling af studienævnenes introduktion til studienævnsarbejdet, årshjul omkring kvalitetsarbejdet og involvering af studienævnene i status og uddannelsesevalueringer.

# Status for akkrediteringsproces, EDU IT-satsning og strategisk rammekontrakt Udvalget gennemgår status for arbejdet med akkrediteringsprocessen, EDU IT-satsningen samt den strategiske rammekontrakt.

# Meddelelser Der er nedsat en arbejdsgruppe med Louise Hauptmann som formand og sekretariatsbetjening ved Grith T. Loft. Arbejdsgruppen skal kortlægge og gennemgå procedurer for håndtering af chikane og anden lignende adfærd. /BE

# Eventuelt Bestyrelsen udtrykte tilfredshed med uddannelsesberetningen. /BE